Indiana Evans

Indiana Rose Evans (s. 27. heinäkuuta 1990, Sydney, Australia)[1] on australialainen näyttelijä ja laulaja, joka tunnetaan parhaiten Matilda Hunterin roolista saippuaoopperassa Home and Away sekä Isabella "Bella" Hartleynä ohjelmassa H2O: Just Add Water.

Evans oli kiinnostunut musiikista jo viisivuotiaana ja seitsemänvuotiaana vanhemmat antoivat hänelle tanssitunteja, jotka alkoivat baletista ja kehittyivät jazziin. 10-vuotiaana Evans kiinnostui soittimista ja sai oppitunteja eri lyömäsoittimilla. Oltuaan vuoden musiikkitoimiston listoilla hän toimi mallina, sekä oli muutamassa tv-mainoksessa. Evans kävi Newtonin lukiossa performanssi linjalla pari viikkoa, mutta jätti sen kesken ja keskittyi rooliinsa Home and Away-sarjassa. Loput lukiosta hän kävi kirjekurssilla.

Vuonna 2003 Evans sai vierasroolin esittäen Milly Robertsia tv-sarjassa All Saints. Hän oli Kool-Aid-kampanjan keulahahmo yhdysvalloissa sekä esiintyi australialaisessa Comedy Inc. tilannekomediasarjassa. Saman vuoden lopulla hän sai roolin Abby Oakleynä tv-sarjassa Snobs.

2004 hän sai Matilda Hunterin soolin Home and Away sarjassa. Samaan aikaan hän satunnaisesti vieraili Girl TV -nuortensarjassa. 2005 Evans oli ehdolla Logie-palkinnon saajaksi "Most Popular New Female Talent" kategoriassa Matildan roolistaan.

2008 Evans esitti China Williamsia australialaisessa draamasarjassa The Strip, jonka jälkeen hän sai pienet roolit elokuvissa Burden ja At the Tattooist.

2009 hän sai Kylie Watsonin roolin tv-elokuvassa A Model Daughter: The Killing of Caroline Byrne. Tuon jälkeen hänet kiinnitettiin Bellan roolin suositussa nuortensarjassa H2O: Just Add Water kolmanteen tuotantokauteen, kun näyttelijä Claire Holt lähti. Lisäksi hän lauloi televisiosarjan teemalaulun "No Ordinary Girl", sekä useita muita lauluja sarjassa.

2010 Evans sai roolin elokuvasta Arctic blast, jossa hän esittää Naomi Tatea. Samana vuonna hän sai pienen roolin sarjasta Cops LAC. Kyseisessä sarjassa hän esittää Kylie Tremaine nimistä tyttöä, jota epäillään murhasta.
 * 1) About the Stars: Indiana Evans as 'Bella'" ZDF-Enterprises.de. Viitattu 23.6.2010.